पाएं अपने शहर की ताज़ा ख़बरें और फ्री ई-पेपरडाउनलोड करें
मुख्यमंत्री मनोहर लाल ने प्रदेश के सभी डीसी को ऑक्सीजन टैंकरों को ऑक्सीजन बॉटलिंग प्लांट पर जल्द अनलोड करवाने को कहा, ताकि टैंकरों के आवागमन में तेजी लाई जा सके। डीसी को निर्देश दिए कि बॉटलिंग प्लांट पर अनलोड करवाते समय यह ध्यान रखें कि इस प्रक्रिया के दौरान अनावश्यक विलंब न किया जाए, क्योंकि ऐसा होने से अस्पतालों तक ऑक्सीजन की आपूर्ति बाधित होती है। पुलिस के वाहन ऑक्सीजन टैंकरों के साथ चलें। सभी डीसी अस्पतालों को सप्लाई की जा रही ऑक्सीजन की स्वयं निगरानी करें।
सीएम ने कहा कि शहरी क्षेत्रों के साथ-साथ ग्रामीण क्षेत्र में भी संक्रमण के दृष्टिगत विशेष ध्यान रखें। पॉजिटिविटी रेट ज्यादा होने वाले जिलों में टेस्ट की संख्या बढ़ाएं, ताकि कोविड संक्रमण का जल्दी पता लगाकर उस पर शीघ्र नियंत्रण किया जा सके। सीएम वीडियो कांफ्रेंस के माध्यम से डीसी व अन्य प्रशासनिक उच्चाधिकारियों के साथ कोविड-19 के संक्रमण से निपटने के लिए किए गए प्रबंधों की समीक्षा की।
जिला का रिकवरी रेट 89%
डीसी कैप्टन मनोज कुमार ने कहा कि जिला में निगरानी समितियां गठित की गई है। ऑक्सीजन व आवश्यक दवाइयों की निगरानी के लिए भी समिति गठित की गई है। इसके अलावा अस्पतालों के ऑडिट के लिए भी निगरानी समिति बनाई गई है। जिले में प्रतिदिन लगभग 3 हजार टेस्ट किए जा रहे हैं। जिला का रिकवरी रेट 89 प्रतिशत है। मृत्युदर एवं पॉजिटिविटी दर में कमी दर्ज की गई है। जिले में एम्बुलेंस के रेट निर्धारित किए गए है।
गांव में शिविर लगाकर होगी जांच : सीएम ने कहा कि शहरी क्षेत्रों के साथ-साथ ग्रामीण क्षेत्र भी विशेष ध्यान दिया जाए, ताकि कोविड-19 के संक्रमण का जल्दी पता लगाकर उसपर नियंत्रण किया जा सके। लोगों को झुंड में न बैठने के लिए समझाया जाए। विवाह समारोह में भी विशेष निगरानी रखी जाए। आवश्यकता अनुसार रेपिड, एंटीजन एवं आरटीपीसीआर टेस्ट करवाए जाए। ज्यादा पॉजिटिविटी रेट वाले जिलों में कोविड-19 की टेस्टिंग को बढ़ाया जाए। गांव में कोविड-19 से बचाव के संदर्भ में साहित्य भी वितरित किया जाए और लोगों में विश्वास बहाली का कार्य किया जाए। गांव में शिविर लगाकर लोगों की जांच की जाए। पंचायत के पूर्व जनप्रतिनिधियों को भी इसमें शामिल करें।
ये रहे मौजूद : इस अवसर पर एसीएस एवं जिला प्रभारी आनंद मोहन शरण, नगर निगम आयुक्त प्रदीप गोदारा, आईएएस एसीयूटी आनंद शर्मा, एसपी राहुल शर्मा, एडीसी महेंद्रपाल, एसडीएम राकेश सैनी, मेजर गायत्री अहलावत व श्वेता सुहाग, पीजीआईएमएस के अतिरिक्त निदेशक सुरेंद्र सिंह, सिटीएम ज्योति मित्तल, जिला में तैनात एचसीएस अधिकारी नरेंद्र कुमार आदि अधिकारी मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva hin_Deva bho_Deva zho_Hant eng_Latn